钦定古今图书集成/明伦汇编/氏族典/第479卷 > 《廖用贤尚友录》 > 灌婴
## 钦定古今图书集成/明伦汇编/氏族典/第479卷 > 《廖用贤尚友录》 > 灌婴

按《汉书灌婴传》：“婴，睢阳贩缯者。高祖为沛公，婴以中
涓从击破东郡尉及秦军，赐爵七大夫。又从攻开封，
赐爵执帛，号宣陵君。至霸上，赐爵执圭，号昌文君。沛
公为汉王，拜为郎中。入汉中，拜中谒者。击龙且，赐爵
昌文侯。击荣阳，拜中大夫，迁御史大夫。高帝崩，以列
侯事惠帝及吕后。吕后崩，齐王举兵，吕禄等以婴为”
大将军击之。婴屯荥阳，风齐王以诛吕氏。绛侯诛诸
吕。婴还，共立文帝为太尉。绛侯勃免相，婴为丞相。薨，
谥懿。